**Læsisstefna**

**Viðmið og viðbrögð**

**Leik- og grunnskóli Hvalfjarðarsveitar**

**2016**

Efnisyfirlit

[1. Lestrarfærni 3](#_Toc494364841)

[1.1. Viðmið í leshraða 3](#_Toc494364842)

[1.2. Viðbrögð ef viðmiðum er ekki náð í leshraða: 4](#_Toc494364843)

[1.3. Viðmið í lesskilningi 4](#_Toc494364844)

[1.4. Viðbrögð ef viðmiðum er ekki náð í lesskilningi 5](#_Toc494364845)

# Lestrarfærni

Markmið Leik- og grunnskóla Hvalfjarðarsveitar í læsi byggjast á Aðalnámskrá leik- og grunnskóla í íslensku.

Stefnt er að því að allir nemendur nái tökum á :

* Hraðri og lipurri umskráningarfærni (sjá nánar hér að neðan).
* Sveigjanlegu lestrarlagi og skýrri og góðri framsögn.
* Ítrasta lesskilningi úr aldurssvarandi texta.
* Færni til að tjá sig skýrt og með blæbrigðum, bæði í töluðu og rituðu máli.
* Að lesa, túlka og meta texta sér til gagns og ánægju.

## Viðmið í leshraða

Nemendur skólans taka lesfimiprófið Lesferil. Lesferill er gefinn út af Menntamálastofnun.

Maíviðmið fyrir lesfimipróf Lesferils – fjöldi rétt lesinna orða á mínútu eru eftirfarandi:



Maíviðmið fyrir lesfimipróf Lesferils – fjöldi rétt lesinna atkvæða á mínútu eru eftirfarandi:



Nánar má sjá um lesfimi á slóðinni: <https://mms.is/sites/mms.is/files/lesfimividmid_mms.pdf>

## Viðbrögð ef viðmiðum er ekki náð í leshraða:

* Barn sem fær slaka eða mjög slaka færni fær viðeigandi þjónustu, þ.e. talmeinaþjónustu, einstaklingsáætlun og/eða stuðning í sérkennslu
* Nemandi sem ekki nær 25% viðmiðum í Lesferli fer í sérstakt lestrarátak í samvinnu við sérkennara, umsjónarkennara og foreldra.

## Viðmið í lesskilningi

Tvisvar á skólaárinu er skimað í lesskilningi í 4. – 10. bekk. Staðlaða prófið Orðarún er notað við þá skimun. Stöðluð viðmið er fylgja Orðarún eru notuð til að meta árangur.

Samræmt könnunarpróf í lesskilningi er lagt fyrir í 4., 7. og 9. bekk. Prófið er gefið út af Menntamálastofnun.

Læsi er lagt fyrir í 1. og 2. bekk. Miðað er við að barn nái 60% árangri í Læsi.

Kennarar setja sér einnig viðmið um lesskilning í einstökum verkefnum og námslotum.

## Viðbrögð ef viðmiðum er ekki náð í lesskilningi

Þeir nemendur sem ekki ná viðmiðum í **Orðarún** eru skoðaðir sérstaklega af umsjónarkennurum og sérkennara og farið er í viðeigandi einstaklinsmiðaða vinnu. Foreldrar eru upplýstir um stöðuna.

Niðurstöður **samræmdra prófa** eru metnar hverju sinni og farið í viðeigandi einstaklingsmiðaðar ráðstafanir.

Ef börn eru undir 60% viðmiðum í **Læsi** vinna kennarar sérstaklega með það með aðferðum byrjendalæsis.

Kennarar bregðast við í einstökum verkefnum og námslotum ef barn er ekki að ná fyrirfram settum markmiðum í lesskilningi. Það gera þeir t.d. með því að gera einstaklingsáætlun, kenna gagnvirkan lestur, markvissri kennslu orðaforða, aðlaga námsefnið að þörfum barnsins, nýta leiðsagnarmat og samstarfi við foreldra.

Sérkennari er í samstarfi og ráðgjöf við kennara um aðlagað námsefni og leiðir ef viðmiðum er ekki náð. Sérkennari sinnir sérkennslu og leggur fyrir logos ef þurfa þykir.